Az előző részek tartalmából...
Colin Cole edző vagyok. Azért hívtunk meg titeket,
mert ti vagytok a legjobbak az egész országban.
Ez melyik csapat?
A Kerge Kacsák.
Tévedés történt. Rossz csapatot hívtunk meg.
Cole edző, nem teheti ezt. Különlegesek ezek a gyerekek.
Üdv a jégtörésen!
Most már senki sem csapattag.
Magatokért versenyeztek.
Ne már, te jobb vagy ennél!
Azt igencsak kétlem, apa.
Senkiben nem hiszek annyira, mint bennetek.
Fáj mindenünk, de maradunk.
Kész az időbeosztás. Hajnali 5-kor kezdődik a nyár.
Tűz van! Tűz van! Tűz van!
Jaj, ne! Öt óra van. Ébresztő!
Ébresztő!
Kezdődik a móka!
KERGE KACSÁK ÍGY KELL TAROLNI!
Jól van, srácok, már kora hajnalban nyomjuk. Elég kemény, mi?
Ja, eléggé. Egy gyors kérdés: kinek a pólója van rajtam?
Kábé 20 olyan fickó van az NHL-ben, aki régen itt edzett.
És három nő a válogatottunkból. Aratnék az olimpiai faluban.
A bobosok irtó dögösek.
- Szia, anya! - Szia, Evan!
Két kávé. Ne ítélkezz!
Megkaptátok a beosztást a telótokra, csekkoljátok!
Nem is egy helyre megy a csapat?
- Tényleg? - Ja, random emberekkel leszek.
- De a hokiedzésünk együtt lesz. - Ja.
Tudjátok, mit mondott az edző.
Már nem csapat vagytok, hanem kölykök,
akik akár erőszakkal is le akarják győzni egymást.
Itt van a csapat, amit véletlenül hívtam meg.
Még szerencse, hogy nem kaptam érte túl nagy dorgálást. Jó reggelt!
Ezek mik?
Teljesítménymérők.
Mindenfélét rögzítenek, mint az aktív perceket, izomtömeget.
Mozgási algoritmust. Szem-kéz koordinációt, azt is figyelik.
Szóval, minden információ bekerül a rendszerbe,
és ezek alapján készül egy Valós Idejű Játékos-rangsor,
ami kikerül oda a kijelzőre. Menő, mi?
Szóval a saját avatárom leszek? Jó, érdekel.
A nyár első fele az egyéni edzésekről fog szólni. Oké?
Ekkor lezárul a ranglista, és az edzők draftolnak majd a versenyhez.
Aki megnyeri a versenyt, az játszhat a gálameccsen.
A nagy riválisunkkal. Kanadával.
- A megfigyelők előtt? - Igen.
Na, indul a nap. Gyerünk!
- Oké, hát, ez tényleg egész jó. - Igaz?
Szóval azt mondjátok, hogy a ranglista valós idejű?
Ez az, gyerünk!
Király! Már első is vagyok.
Igen!
Hé! Négyütemű! Gyerünk!
Ő a szobatársam. Elkezdett tapsolni, amikor a kürt reggel felkeltett minket.
Még mindig benne vagyok a legjobb 20, 30, 70, 80-ban... Ne már!
De legalább egyszer feljutottál a csúcsra.
Azon gondolkodom: ha az avatárom meghal, akkor én is meghalok?
- Hé, bocsánat! - Magasabbra a térdet!
Cole edző! Üdv!
- Jó reggelt! - Jó reggelt önnek is.
Egy gyors kérdés: épp most nézem a kölykök beosztását,
-és intenzívebb, mint gondoltam. - Hát, ez nem túl meglepő.
Persze megértem. Próbál létrehozni hokirobotokat.
De a robotoknak is kell egy órányi pihenő, tudja?
Csak hogy erőt gyűjtsenek a robotoláshoz.
Én is voltam táborban. Jó móka volt.
Batikoltunk. Lovagoltunk.
Volt egy Todd nevű fiú, akivel smaciztam a trágyakupac mögött.
Igen, nagyon jó lehetett. Remek sztori.
De ez itt nem tábor. Ez itt egy intézmény,
és a csapata maradni akart, tehát követniük kell a programot.
És maga a szállásvezető, szóval gondoskodik arról,
hogy a kölykök aludjanak, egyenek és eddzenek a terv szerint. Oké?
Oké. Nagyon jók a... Hogy is hívják a barátságkarkötőket?
Teljesítménymérők.
-Ó, hát... - Aha.
Nem tudom... Jesszus!
Akkor kezdjük!
Gyerünk, Nick! Keményen kell melóznod!
Ez az, aktívan! Gyerünk! Válassz sarkot!
Hé! Várj!
Nem teszel bele minden energiát.
Az egész testsúlyodat vidd bele a lövésbe! Hogy gyorsabb legyen.
Igen! Ez az! Szép korrigálás.
Kösz!
Ja, úgy tűnik, társak vagyunk az ütközési gyakorlatban.
Helló, Nick vagyok Minnesotából!
És sokan várnak vissza, szóval ezt ne felejtsd el, jó?
Túl sok a duma. Le a földre! Húsz fekvő!
- Mi? Itt? - Igen.
Eléggé csúszós felület.
Egy...
Jól van, emberek! Én Jackie edző vagyok,
és itt fejlesztjük az erőnlétet.
Jól van. Mesélek egy vicces sztorit.
Kábé 17 évvel ezelőtt
a tízéves unokaöcsém beszorult egy kocsi alá.
Akkoriban még gyenge voltam, egy befőttet se tudtam kinyitni.
De a vészhelyzet pillanatában
a testem hirtelen elfelejtette a saját korlátait.
Képes voltam megemelni azt az autót, és megmenteni a fiú életét.
Most már Saint Louisban él, és saját céget vezet.
A lakásából.
Habanerós ketchupot készít.
Ami nem is olyan csípős, szóval csak egy drága sima ketchup.
Senki nem veszi, szóval úgy fest, elbukom a befektetésemet.
A lényeg az, hogy életben van!
És ez egyvalaminek köszönhető, a hisztérikus erőnek.
Figyeljetek!
Oké.
Jézusom!
Ezt nevezem én konzisztens, kontrollált hisztérikus erőnek.
Te! Gyere!
-Én? - Igen, te.
Jól van.
Oké, kezdjük! Gyerünk!
Oké. Csináld!
Gyerünk!
Ez az! Emeld!
Emeld!
Nem, gond van a fogással.
Mármint kellene egy kis por. Oké?
Hé, figyelj! Mondd, kit szeretsz?
Az anyukáimat.
Most a szüleid be vannak szorulva egy '94-es Chevy Impala alá!
- Na, mit teszel? - Megmentem őket.
Igen. Erről beszéltem. Gyerünk!
Gyerünk!
- Ja, nem. Bocs, nem fog menni. - Hé, ne aggódj!
Már úgyis halottak.
ÉRZÉKELÉS
Gombok. Ez egy álom.
- Elbírok pár videojátékkal. - Tévedés!
Ezek a játékok nem játékok.
Ez itt az Elmeűr. Konditerem az elméteknek.
Ez biztosít majd előnyt nektek a jégen.
Mert fejben erőssé tesz.
Megtanuljátok kezelni a nyomást.
Itt turbózzuk fel az agyatokat.
Ez VR-cucc nagyon élethű!
Mintha tényleg jégen lennék.
Az a srác tök dühös. És pont felém száguld.
Végre ebéd!
Olyan éhes vagyok! Minden kalóriámat elégettem.
A testem már magát emészti fel.
Gyertek csak, ne féljetek!
Gondolom, már mind éhesek vagytok. Ki kér pizzát?
Nekem jöhet!
Igen! A pizza nagyon finom!
De pont olyan egészségtelen, mint a cigi.
Rufus edző vagyok, és ma megbeszéljük az edzés utáni regeneráló táplálkozást.
Három pilléren alapul: újratölt, megjavít, hidratál.
Úristen! Ez nem ebéd. Ez egy lecke az ebédről.
Srácok! Tudom, mit gondoltok.
"Nem kényeztethetnénk kicsit magunkat?"
Ne aggódjatok! Gondoskodtam róla.
Íme a természet finom desszertje!
Jam.
- Jó lesz a kukás pizza. - Ne!
- Azt kérem! - Ne!
Elöl álló fiú, látom, kérdésed adódott. Ki vele!
Ehetnénk, amíg beszél? Vagy nem beszélne, hogy ehessünk?
Ne aggódj! Mert ezután pihenhettek,
ehettek, ami csak tetszik, 1-től 1:15-ig.
Ez az idő a tiétek.
De aztán délután jön A Gyilkos Futás.
A mi?
Inkább hazamegyek.
Felszállok egy repülőgépre
Nem tudom, mikor jövök vissza
Remélem, soha, mert ez a hely kész agyrém
Szia! Jace, ugye?
Ja, talált.
- Nem a futáson kéne lenned? -Ó, az most van?
Bocsi, ez azt jelenti, hogy bajban vagyok?
Nekem kell gondoskodnom arról,
hogy mindenki egyen, aludjon, és időben érjen az edzésre.
Mi van akkor, ha fáj a hasam?
Azt elfogadom.
Nem aggódsz, hogy utolsó helyre kerülsz a listán?
Nem. Tudja, a hoki nem igazán az én világom.
Csak azért vagyok itt, mert az apám kényszerített.
Ó, tényleg?
Igen, ez a hely amúgy is totál eszement,
és a táborvezető nem normális.
Köszönöm! Köszönöm!
Mármint megértelek, szeretjük a sportot, de ő túlzásokba esik.
És ez az izé, amit hordanotok kell, ami rögzít mindent...
Mintha börtönben lennénk, igaz?
Igen, pont, mint egy börtön.
Úgy érzem, hogy a fickó túl komolyan veszi magát. És ilyen...
Nagyon hajtós fickó.
Ilyen, hogy: "Pöpec a hajam, borostás az arcom, és sok szabályom van."
Mindig arra gondolok, hogy nem unja-e még a saját szövegét hallgatni.
Ja, de aztán mindig folytatom.
Így igaz. És nagyon jó, hogy folytatja.
- Jace. Nem futottál. - Pont ezt mondtam neki.
Ó, tényleg? Bocsika!
Ezt most elnézem magának.
Mert tudom, hogy a fiam felspannolja az embereket.
-Ő a fia? - Igen.
A gitár tetszik, elhozhatja a tehetségkutatóra!
- Lesz tehetségkutató? - Nem.
Na, mi volt a futáson? Kifulladtál?
Nem is erőlködtem.
Hát, az izzadt homlokod másról árulkodik.
- Oké. - Evan, szia!
- Te vagy a 22. a ranglistán. Nem is rossz. - Köszönöm!
Hé, tartok egy különedzést később a top 20-nak.
Egy kis hagyomány, pár éve kezdtem.
Lépj oda! Még meglehet. Örülnék neked.
Kösz, edző bá! Igyekszem.
- Ez most biztos fájt. - Túlélem.
Biztos? Mert ha ránézek a táblára, te csak hatvannegyedik vagy,
a helyezésed az enyém nagymamája is lehetne.
Fura oltás, de oké.
Figyelj, hogyha nem tüzelsz vissza, akkor bunkónak tűnhetek.
Mi van veled?
Nem tudom. Úgy érzem, mostanában nem tudok száz százalékot nyújtani.
A térded miatt? Az orvos azt mondta, hogy meggyógyult.
Persze. Nem az a gond.
Azt hiszem, hogy nem akarom eléggé.
Mi? Most már kezdek megijedni.
Igen, elég fura.
De megváltoztam a csapatunknál.
És ez az edzőtábor
olyan, mintha visszafelé haladnék.
Csak együtt akartam lógni a barátaimmal.
- Hisz együtt lógunk. - Ez öldöklés.
Mint az összes tábor, amiben voltam.
STEM, Modell-ENSZ, "Hatalmat a lányoknak".
Mi? Még az is öldöklés volt?
Százötven diáklány, aki hatalomra vágyik... Gondolhatod.
Na mindegy, szóval próbálok kiszállni ebből.
Ez belőled is a legrosszabbat hozza ki.
És akkor most haragszol, mert én hajtani akarok?
Nem. Csináld csak! De én nem ezt akarom.
Szerencsés vagy. Mert ha hajtanék,
ez a nagymama a földbe döngölne.
- Oké. Ezt már szeretem. - Aha.
Hé, hol van Nick?
Nem tudom, de legutóbb még nagyon le volt maradva.
- Helló, bejöhetek? - Igen, tessék!
Hadd kérjek bocsánatot!
Nem kellett volna így beszélnem magáról a fiával.
Nem tudtam, hogy a fia, de a lényeg, hogy nem volt szép.
Hát, köszönöm!
Hálás vagyok ezért a munkáért,
és alapból kedves ember vagyok.
Kivéve, amikor engem sérteget. Igaz? Nagyon kedves.
De ha már ilyen kedvesek vagyunk, elmondom, hogy a fia...
nagyon szépen teljesít.
- Tényleg? - Igen, kiemelkedő.
Olyan jó hallani!
Tudja, egyedül nevelem,
sok időt és energiát beleöltem abba, hogy eljusson idáig, szóval...
Igen. Megértem. Mi is ketten vagyunk Jace-szel.
Na mindegy. Bármit is csinál, az működik, mert feltört a listán.
A lista...
Kitalálom: gondja van a listával.
Nem, most kedvesek vagyunk,
szóval én most kedvesen kimegyek.
De azért egy dolgot elmondanék.
Szerintem a lista káros hatással lehet a gyerekekre.
A lista egy szofisztikált mérőeszköze a hokis képességeknek.
De ugyan mit mér?
Nem méri az emberséget, se a szívet.
12 dolgot mér a szívvel kapcsolatban.
Rangsorolja a gyerekeket az egész tábor szeme láttára.
Még egyszer: ez nem tábor, hanem intézmény.
Alex, ez egy sport. Nyerni akarunk.
A nyarat nem nyerheti meg.
Úgy tűnik, megszállottja a nyárnak.
Szóval fogjon magának egy nyalókát,
és hagyja, hogy vezessem a helyet!
Majd ha lesz saját tábora, ott azt csinálhat, amit akar.
Most mondta, hogy tábor.
Sofi! Bejutottam a top 20-ba.
Megyek Cole-hoz. Olyan srácokkal, akiknek kiütötték a fogaikat.
Nem látták Nicket a futás óta, és nem válaszol az üzikre, szóval...
Oké, és próbáltál egy olyan...
Cuki állatos GIF-et? Igen, küldtem egy ásító pandabébit.
Annak működnie kellett volna.
Igen. És attól félek, hogy ez az edzőtábor túl sok neki.
Szerinted jól van?
Igen, biztos, de tudod, milyen, amikor feldúlt.
Hazatelefonál.
Biztos most is egy fa alatt Facetime-ozik,
és most nézik meg az ásító pandabébit.
Igen, de szerintem meg kéne keresnünk.
Hát, csak 15 perc múlva lesz a különedzés,
és ezt nem hagyhatom ki.
Ez nagyon fontos. Nick biztos jól van.
Oké. Megkeresem a többiekkel.
Sofi!
Menj csak! Elkésel az edzésről.
- Nick! Itt vagy? - Helló, pajti! Kérsz nasit?
Most készítettem egy avokádó alapú csokis sütit.
Miért? Mármint... kösz, nem.
Miért?
Nick! Nick!
Oké, ez kezd horrorfilmnek érződni,
és én nem leszek áldozat!
Nick!
Várjunk! Miért a kondiban keresem?
- Nem szokott eltűnni. - Itt kell lennie.
Nem is írt vissza.
Megnéztük mindenhol. Nem tudom, hogy hol lehet.
Miért Nick?
Mi az? Ti hogy lehettek ennyire nyugodtak?
Nem vagyunk. Csak nem tudtuk, hogy ilyen közel álltál Nickhez.
- Beszéltél vele egyáltalán? - Igen.
Vagyis azt hiszem.
A lényeg, hogy sokszor volt a közelemben,
és megnyugtató érzés volt. Olyan, mint a hörcsögöm.
És most eltűnt, mint a hörcsögöm.
Hé, srácok, megvan a mobilja!
Bárhol is van, oda nem vitte magával.
Megnéztem a pandás videót, az a kisállat nagyon álmos.
- Hol a csudában lehet? - Nem tudom.
Hé, srácok, Nick reggel még nem a 90. hely környékén volt?
Hogy lett 52. helyezett?
Úristen! Most is fut.
Hát így ér véget...
Hála istennek!
Igen!
Meg is vagyunk.
Tessék, fogadja el a meleg, házi készítésű welcome kekszünket!
Jó időtöltést, Mr. Constantine!
Segíthetek?
Üdv! Érdeklődöm, hogy én is kaphatnék-e abból a kekszből.
Sajnálom! Csak a vendégeinknek jár.
Az jó, mert én is vendég vagyok. Bejelentkeznék.
Milyen vezetéknévvel foglalt?
Biztos benne van a számítógépben.
Meg kell mondania, hogy ellenőrizhessem.
Ó, a tradicionális bejelentkezés. Tetszik a stílusa.
Hát... Constantine.
Tényleg? Mert egy "Constantine" épp most jelentkezett be.
Mi? Itt van Dave bácsi?
Külön kocsival jöttünk, szóval kérném a kekszet.
Nem veszi be.
Jó. Nézze, hölgyem! Nem tudja, hol jártam.
Én nem tudom, hová megyek.
Egy dolgot tudok, hogy akarom a kekszet. Mindennél jobban!
Jó. Ezt bele fogom írni az értékelésembe.
Jól van, rogyasztott térddel! Nagyobb ívben!
Edző bá! Edző bá!
Hahó! Kérem! Álljanak le!
Üdv!
Igazam volt.
Ez a tábor egy őrület. Elszöknek a gyerekek.
- Mi? - Nick Ganz elszökött.
Mi?
Magának kell biztosítania, hogy egyenek, aludjanak, edzenek,
és itt maradjanak.
Ne merje rám kenni! Nem én vagyok az, aki rangsorolja őket.
A karkötőben van GPS is. Marni, hol van most?
Úgy tűnik, hogy... egy férfi klubban.
Ó, nem, várjunk! Egy hotelben.
Oké. Elmegyek érte.
Nem, majd én! Maga folytassa ezt a marhaságot!
Micsoda egy nap, Earl! Micsoda egy nap!
Van egy hely az út végén. Nem egy szívderítő hely.
Egy hely, ahol nehéz dolgokat kell emelni.
Ingyen Sprite, ha nem beszélsz.
Elfogadom.
Nick! Úristen! Hát itt vagy!
Rám találtál...
Annyira örülök, hogy látlak! Ugye jól vagy?
Hát, nincs pénzem, tiszta víz a ruhám,
és a combom hozzáragadt a fotelhez, szóval voltam már jobban.
Mi volt a terved ezzel, pajti? Mit akartál elérni?
Nem tudom, csak ki akartam jutni a táborból.
Aztán megláttam, hogy meleg kekszet adnak a vendégeknek.
Most már új álmom van.
Nem hiszem, hogy kibírnék még egy napot a táborban.
Igen, tudom, de nem szökhetsz el csak így.
Miért ne? Te nem is akartad, hogy ott legyünk.
Mi?
Hisz ezt mondtad. A jégtörés után.
Hogy nem vagyunk elég jók. El akartál jönni.
Jaj, azt...
nagyon sajnálom.
Az, hogy nem tetszett a hely, nem jelenti azt,
hogy nem bízom bennetek.
Persze, hogy hiszek bennetek. Csak szerintem ez a tábor agyrém.
Úgy érzem, nem tudok visszamenni.
Mármint szeretnék a barátaimmal lenni, és imádom a hokit, de...
az a hely megrémít.
Tudod, hihetetlen, hogy ezt mondom,
de ha kizárólag azért nem akarsz visszamenni oda, mert félsz,
akkor szerintem vissza kéne menned.
Miért?
Nick, te vagy az egyik legbátrabb fiú, akit ismerek.
Te voltál az első, aki belépett az Esélytelenekbe.
Evant is megelőzted. Te fejlődtél a legtöbbet.
Azt mondod, én voltam a legrosszabb?
Nem. Én nem rangsorolok senkit.
Csak azt mondom, hogy elsőnek kiálltál,
végig küzdöttél, jobbá váltál,
és ez bátor dolog.
Figyelj, ha kételkednél abban, hogy kibírod-e ezt a helyet,
nézd meg a teljesítmény-statisztikádat!
Tudod, mértem a távolságot, és 15 kilométert futottál idáig.
Hisztérikus erő. Egész végig bennem volt.
Ez nem tudom, mit jelent.
Figyelj! Nem kényszerítelek semmire, amihez nincs kedved.
Csak rajtad áll. Kint van a kocsi.
Ha balra indulunk, megyünk a reptérre. Ha jobbra, vissza a táborba.
Vagyis ki kell kerülnünk egy épületet, de te döntesz.
Írok egy nyilatkozatvázlatot arra az esetre, ha baj történne.
Mit szeretett ez a Nick?
Srácok, tudom, hogy mindenki imádkozik Nickért,
de abban az esetben, ha nem jönne vissza, megkaphatnám az ágyát?
- Koob! - Ne már!
- Ez komoly? - Ne csináld!
Nem bírom a társammal.
Nézzétek!
Ez az!
Köszönöm, hogy elhozott, Mrs. Constantine!
Szívesen.
Nick!
- Hála az égnek! - Jól vagy?
- Mizu? - Hiányoztál, haver.
Többé ne tedd ezt velem!
Nem tudtam, hogy érdekellek.
Ez be fog lilulni, de kösz a törődést!
Jó, hogy visszatértél. Szükség van rád, hogy tudjunk néha nevetni is.
Nagyon sajnálom, hogy át kellett menned ezen.
Csapj bele!
És hoztam valamit, ami talán felvidít.
Paki! Hogy vagy, pajti?
Mi az? Nem köszönhetek a párnámnak, amin alszom?
Nyugi, nem vagyok belebolondulva.
Sosem hagylak el.
Jól van, menjünk be!
Szép munka! Köszönöm!
Szívesen!
Agyal, hogy folytassa-e az edzést?
Nem.
Vagyis teljesen szabad a pálya.
- Jesszus! - Igaz?
Én azt hittem, hogy nem lesz semmi gond.
Bocsi, szörnyen érzem magam.
Jó. Nehogy megváltozz nekem!
A feliratot fordította: Petőcz István